stanford-oval/wikipedia huggingface dataset:
Dalsbygdan kirkko

| Dalsbygdan kirkko Dalsbygda kirke |
| --- | --- |
 Kirkko vuonna 2011.
Sijainti:  Os, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1960
Suunnittelija:  J. H. Ormhaug
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Dalsbygdan kirkko (norj. Dalsbygda kirke) on Osin kunnassa Norjassa sijaitseva puinen pitkäkirkko vuodelta 1960.
Aiheesta muualla

Kuvia tai muita tiedostoja aiheesta Dalsbygdan kirkko Wikimedia Commonsissa
Tsoúka

Tsoúka (kreik. Τσούκα) voi viitata seuraaviin saariin Kreikassa:
Tsoúka, saari Arkoín saarilla Dodekanesian saariryhmässä lähellä Pátmosta
Tsoúka, saari Dodekanesian saariryhmässä lähellä Chálkia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tsoúka”, voi hakea sivunnimihaulla, laajalla sivunnimihaulla tai tekstihaulla.
Torri Higginson

| Torri Higginson |
| --- | --- |

Henkilötiedot
Koko nimi:  Sarah Victoria Higginson
Syntynyt: 6. joulukuuta 1969 (ikä 54) Burlington, Ontario, Kanada 
Ammatti:  näyttelijä
Näyttelijä
Merkittävät roolit:  Stargate Atlantis
Aiheesta muualla
IMDb 
Elonet
Torri Higginson (s. 6. joulukuuta 1969, Burlington, Ontario, Kanada) on kanadalainen näyttelijä, joka tunnetaan parhaiten Elizabeth Weirin roolistaan Stargate Atlantiksesta. Hän näyttelee myös teatterissa ja tunnetuimmat roolit ovat Three Tall Women, Weldon Rising ja Picasso.
Palkinnot > Palkinnot

2005: Gemini-palkinto parhaasta naissuorituksesta elokuvassa The City.
Palkinnot > Ehdokkuudet

2005: Saturn-palkinto parhaasta naissivuosasta sarjassa Stargate Atlantis.
Televisiosarjat

TekWar (1994)
The City (1999)
Stargate SG-1 (2004)
Stargate Atlantis (2004)
Navy NCIS: Naval Criminal Investigative Service (2007)
This Life (2015)
Elokuvat

| 0 | 1 | 2 | 3 |
| --- | --- | --- | --- |
| Ilmestymisvuosi | Suomenkielinen nimi | Alkuperäinen nimi | Rooli |
| 2008 | Smile of April  | Smile of April | Angie |
| 2008 | Yumi in Love | Yumi in Love | Leslie |
| 1994 | TekWar: TekJustice | TekWar: TekJustice | Beth Kittridge |
| 1994 | TekWar: TekLords | TekWar: TekLords | Beth Kittridge |
| 1994 | TekWar | TekWar: The Movie | Beth Kittridge |
| 1991 | The Photographer's Wife | The Photographer's Wife | Suzanne |
Naoko Mori

| Naoko Mori |
| --- | --- |

Henkilötiedot
Syntynyt: 19. marraskuuta 1971 (ikä 52) Nagoya, Japani
Näyttelijä
Aktiivisena:  1992–
Aiheesta muualla
IMDb 
Naoko Mori (s. 19. marraskuuta 1971 Nagoya, Japani) on japanilainen näyttelijä.
Elämä

Moki muutti perheensä kanssa New Jerseyyn, Yhdysvaltoihin, kun hän oli 4-vuotias ja kahdeksan vuotta myöhemmin Surreyyn, Isoon-Britanniaan.
Hän otti laulutunteja, kävi näyttämökoulua ja 17-vuotiaana, näytteli Lontoon West Endissä Kimin pääroolissa Miss Saigonissa John Barrowmanin kanssa, jonka kanssa hän myöhemmin näytteli Torchwoodissa.
Ennen Torchwoodia, kuten myös John Barrowman ja Eve Myles, Mori näytteli Doctor Whossa, esittäen tietokone-eksperttiä, Tosh Satoa jaksossa, "Aliens of London". Se oli rooli, jonka näyttelemistä hän jatkoi Torchwoodissa.
1990-luvulla Mori esiintyi säännöllisesti sairaalan vastaanottoapulaisena brittiläisessä televisiosarjassa Casualty.
Filmografia

| 0 | 1 | 2 |
| --- | --- | --- |
| Ilmestymisvuosi | Nimi | Rooli |
| 1995 | Hackers | Tokyo Hacker |
| 1997 | Spice World | Nicola |
| 1999 | Topsy-Turvy | Miss 'Sixpence Please' |
| 2000 | Running Time | Michelle |
| 2005 | Genji | Shizuka, lisä-äänet (englantilainen versio) |
| 2005 | Hiroshima (TV) | Shige Hiratsuka |
| 2005 | Perfect Dark Zero | Mai Hem (ääni: englanninkielinen versio) |
| 2006 | Genji: Kamui sôran | Shizuka (ääni) |
Televisio

Desmond's – Caroline (1992, 1 jakso)
Casualty – Mie Nishi-Kawa (1993–1994, 1 jakso)
Thief Takers – Minako Takahashi (1997, 2 jaksoa)
Bugs – Melissa (1998, 1 jakso)
Judge John Deed – Mutsumi Yesayahoo (2001, 2 jaksoa)
Murder in Mind – Naomi (2002, 1 jakso)
Erikoisjoukkue – Annette (2002, 1 jakso)
Tohtorit – Molly Fletcher (2002, 1 jakso)
Manchild – Geisha Girl (2003, 1 jakso)
Kymppikerho – Natsumi (2003, 1 jakso)
Todella upeeta – Sarah (1992–2003, 11 jaksoa)
The Smoking Room – Naoko (2004, 1 jakso)
Doctor Who – Doctor Sato (2005, 1 jakso)
Hot Tub Ranking – Mia (2005, 6 jaksoa)
Little Miss Jocelyn – Beautician (2006, 1 jakso)
Torchwood – Toshiko Sato (2006–2008)
Aiheesta muualla

Kuvia tai muita tiedostoja aiheesta Naoko Mori Wikimedia Commonsissa
Sulkukorkeapaine

Sulkukorkeapaine eli antisykloni on laaja, noin 5–20 vuorokautta paikoillaan pysyvä korkeapaine. 
Se on yleensä voimakas, laaja, hidasliikkeinen ja pitkäkestoinen. Kesällä sulkukorkeapaine aiheuttaa helleaallon, ja syksyllä ja alkutalvesta suurten vesistöjen läheisyydessä pilvisyyttä ja tihkusateita mantereella useimmiten kireähköjä pakkasia, ja keväällä päivällä selkeän sään. Talvella kylmyys voimistaa korkeapainetta ja jäähdyttää ilmaa. Kesällä taas pilvettömyys luo korkeita lämpötiloja.
Sulkukorkeapaineen ominaisuudet

Sulkukorkeapaine sijaitsee polaaririntaman matalapaineiden vyöhykkeellä keskileveyksillä ja keskikorkeilla leveyksillä. Sadetta tuovat matalapaineet kiertävät sulkukorkeapaineen pohjoisesta ja etelästä. Talvella se tuo pitkän kovan pakkasen, kesällä helleaallon. Suihkuvirtaus ja matalapaineet kiertävät sulkukorkeapaineen, joka on tyypiltään niin sanottu lämmin pisara. Lämpimässä pisarassa etelästä tullut lämmin ilma on viileämmän ilman ympäröimä. Varsinkin jos sulkukorkean eteläpuolella on laaja keskusmatala, matalat pyrkivät kiertämään sitä. Sulkukorkeapainetilanne ei yleensä pääty hiljaa hivuttautuen itsekseen vaan jokin ohitse kulkeva yläselänne nappaa sen mukaansa antaen tilaa lähestyvälle matalapaineelle.
Vaikutus Suomen sääoloihin

Mikäli sulkukorkeapaine on Suomen länsipuolella Atlantilla, Suomeen virtaa yleensä luoteen ja pohjoisen väliltä Jäämeren kylmää arktista ilmaa. Talvisin ja keväisin se aiheuttaa kovia pakkasia, kesällä kylmän ja ukkosherkän ilman ja syksyllä kirpeän kuulaita syyspäiviä.
Mikäli sulkukorkeapaine on keskisessä Euroopassa matalapaineet ohjautuvat sen pohjois- tai eteläpuolille. Kun matalapaineiden rata suuntautuu Islannin suunnalta kohti Jäämerta ja Huippuvuoria, pysyy länsi- ja luoteisvirtaukset voimakkaina Suomessa. Syksyllä länsivirtaukset mahdollistavat korkeat lämpötilat, kun ne kuljettavat Pohjois-Atlantin lämpöä kohti Suomea. Matalapaineiden reitin kulkiessa laaja-alaisen korkeapaineen pohjoispuolitse voimakkaan länsivirtauksen alueella suosii se voimakkaidenkin myrskyjen syntymistä.
Mikäli sulkukorkeapaine on Suomen itäpuolella Venäjällä lähellä Suomen rajaa, virtaa Suomeen yleensä etelän ja kaakon väliltä mantereista ilmaa. Tämä aiheuttaa talvisin kovia pakkasia ja lumipyryjä etenkin vielä pääosin sulien vesistöjen läheisyydessä. Keväällä ja syksyllä itäinen sulkukorkea tuottaa tihkusateisia päiviä ja vuodenajalle melko tyypillisiä lämpötiloja. Kesäisin seurauksena on kovia helteitä ja trooppisia öitä.
Aiheesta muualla

Wikimedia Commonsissa on kuvia tai muita tiedostoja aiheesta .
Mäntykannas, Markus: Hellekorkeapaine jumittuu pian Suomen päälle – onko tämä kesäsäämme uusi normaali? Sään takaa -blogi.  31.5.2019. Foreca. Viitattu 28.12.2019.
Lapintie, Nelli: Meteorologi kertoo hiostavan helleputken syyn: Blocking-ilmiö teki Suomesta jopa kuumemman kuin Välimeren maista Tamperelainen.  30.7.2018. Viitattu 28.12.2019.
Sulkukorkeapaine Ilmakehä-ABC – Ilmatieteen laitos. Viitattu 28.12.2019.
Antisykloni Ilmakehä-ABC – Ilmatieteen laitos. Viitattu 28.12.2019.
Rationaalisuus

Rationaalisuus tarkoittaa kykyä käyttää subjektiivisen emootion (tunteiden, hahmottamisen, kokemusten ja havaintojen) ja objektiivisen tiedon vuorovaikutusta hyödykseen päätöksenteossa vaistojen ja perinteen lisäksi tai niiden sijaan. Rationaalisuuteen kuuluu vaihtoehtojen tietoinen ajatuksellinen arviointi ja usein myös jonkin formaalin järjestelmän kuten logiikan tai matematiikan käyttö avuksi. Rationaalisuuteen kuuluu tavoitteen määrittäminen ja sen saavuttamiseksi käytettävissä olevien toimenpiteiden arviointi, toteutettavan toimenpiteen valinta ja toteutus sekä edelleen toteutuksen arviointi ja niin edelleen. Rationaaliselta ajattelulta edellytetään väitteiden johdonmukaista ja ristiriidatonta perustelua.
Rationaalisuudelle vastakkainen ajattelutapa on irrationaalisuus.
Historiaa

Suomenkielen alkuperäinen sana rationaalisuudelle on ”järjellisyys”. Latinankielinen sana järjelle on ratio (laskelma, suunnitelma, keino). Ja näin ihmisen järjellisyydestä ja järjestä voidaan puhua synonyyminä rationaalisuudelle.
Kreikassa sana logos merkitsee myös sanaa, joka viittaa, että järjellisyydellä ja kielellä on yhteys .
Määrittelyä

Erilaisia rationaalisuuden käsitteitä ja tyyppejä on paljon, kuten harkintarationaalisuus (Ihmisen kyky pitäytyä omassa elämänsuunnitelmassaan), välineellinen ja tekninen rationaalisuus (tarkoituksena etsiä tehokkaimmat keinot päämäärien saavuttamiseen), arvorationaalisuus (hyvän elämän ymmärtäminen, viittaa onnellisuuden ajatukseen eli ymmärrykseen omista perimmäisistä päämääristämme). Suomessa rationaalisuutta ja järkeä ovat tutkineet muun muassa professori Timo Airaksinen, filosofian kandidaatti Ilpo Halonen ja professori Ilkka Niiniluoto.
Ilkka Niiniluodon mukaan filosofian tehtävänä on muodostaa rationaalista maailmankuvaa. Näin ollen rationaalisuus tarkoittaa tunteiden ja tiedon vuorovaikutuksellista päättelykykyä. Toisen käsityksen mukaan rationaalisuus käsitteenä tarkoittaa loogista ristiriidattomuutta.
Timo Airaksisen mukaan ihmisen käyttäytyminen on rationaalista silloin, kun hän tottelee omaa arvojärjestystänsä tehdessään päätöstä ja osaa valita taitojensa ja tietonsa perusteella arvoistansa parhaan vaihtoehdon valintatilanteessa.
Ilkka Niiniluodon ja Ilpo Halosen mukaan päämäärärationaalinen ihminen tekee valintansa sen mukaan, mikä vie oikeita päämääriä eteenpäin ja on hyväksi myös muille ihmisille. Hän ottaa siis eettiset arvonsa mukaan päätökseensä. Hän osaa jaotella halunsa ja pystyy arvioimaan niiden nykyhetken ja tulevaisuuden vaikutuksia. Rationaalinen ihminen on yleensä vastuussa omista teoistaan. Rationaalinen järjenkäyttö tosista vaihtoehdoista tosiin johtopäätöksiin ei ole ennalta määrätty, vaan on päättelyn ja moninaisten valintojen tulos. Ihmisellä on siis valinnanvapaus tehdä myös irrationaalinen päätös eli järjetön päätös, ja tämä erottaa ihmisen tekoälystä, joka on laskennallinen järjestelmä (tosiasioiden muuttamista tosiasioiksi ohjeistuksen mukaan).
Geometrisessä rationaalisuudessa rationaalisia ovat todet käsitykset. Sen sijaan kriittinen rationaalisuus tarkoittaa sellaista rationaalisuutta, jossa käsitys koetaan toistaiseksi hyväksyttäväksi, jos perustelut ovat parhaita mahdollisia ja toistaiseksi pitäviä. Muun muassa pragma-dialektiikka pyrkii olemaan kriittisen rationalismin mukainen teoria. Pragma-dialektiikan mukaan argumentaatiossa on tarkoituksena vakuuttaa rationaalinen (järkevä) kuulija annettujen perustelujen perusteella väitettyyn väitteeseen. Prosessirationaalisuus tarkoittaa pragma-dialektiikan kymmenen säännön puheenvuorojen kokonaisuuteen keskittyvää rationaalisuutta..
Kirjallisuutta

Niiniluoto, Ilkka: Järki, arvot ja välineet. Kulttuurifilosofisia esseitä.  Otava, 1994.  ISBN 951-1-13060-9
Sajama, Seppo: Arkipäivän filosofiaa. Kertomus ihmisestä tiedon hankkijana ja arvoratkaisujen tekijänä.  Helsinki:  Kirjayhtymä, 1993.  ISBN 951-26-3800-2
Dr. Seuss

Theodor Seuss Geisel eli Dr. Seuss.
Theodor Seuss Geisel (2. maaliskuuta 1904 Springfield, Massachusetts – 24. syyskuuta 1991 La Jolla, Kalifornia) oli yhdysvaltalainen kirjailija ja kuvittaja. Hänet tunnetaan parhaiten lastenkirjailijana, jonka teosten tunnusomaisimmat piirteet olivat omalaatuinen rytmikäs kieli ja erikoiset henkilöhahmot. Hän kirjoitti useimmat teoksensa taiteilijanimellä Dr. Seuss.
Toisen maailmansodan aikana Geisen palveli kotirintaman propagandayksikössä, jossa tuotettiin materiaalia sekä kotirintamalle että sotilaille. Samassa yksikössä palveli myös Stan Lee.
Hänen tunnetuimmat kirjansa ovat Green Eggs and Ham, The Cat in the Hat, One Fish Two Fish Red Fish Blue Fish, Horton Hears a Who! ja How the Grinch Stole Christmas!. Hänen kirjoistaan on tehty useita elokuvasovituksia, kuten The Grinch (2000), Katti (2003), Horton (2008), Lorax (2012) ja The Grinch (2018). Geisel oli toisena käsikirjoittajana elokuvassa Tri T:n 5000 sormea (1953).
Aiheesta muualla

Kuvia tai muita tiedostoja aiheesta Dr. Seuss Wikimedia Commonsissa
Tufsingdalenin kirkko

| Tufsingdalenin kirkko Tufsingdalen kirke |
| --- | --- |
 Kirkko vuonna 2010.
Sijainti:  Os, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1920
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Tufsingdalenin kirkko (norj. Tufsingdalen kirke) on Osin kunnassa Norjassa sijaitseva puinen pitkäkirkko vuodelta 1920.
Aiheesta muualla

Kuvia tai muita tiedostoja aiheesta Tufsingdalenin kirkko Wikimedia Commonsissa
Väinö Paavola

Väinö Herman Paavola (1. toukokuuta 1882 Orivesi – 19. tammikuuta 1953 Orivesi) oli suomalainen Orivedellä vaikuttanut kansakoulunopettaja, päätoimittaja ja kirjakauppias.
Paavola syntyi Orivedellä Pehulankylän Paavolan talossa, jonka hänen vanhempansa omistivat. Hän valmistui kansakoulunopettajaksi Rauman seminaarista vuonna 1905. Paavola toimi sitten vuodesta 1905 alkaen opettajana Oriveden Vehkalahden koululla. Vuosina 1923 ja 1924 hän hoiti musiikinlehtorin tehtäviä Rauman seminaarissa.
Paavola perusti vuonna 1919 Oriveden kirjakaupan toimittuaan jo sitä ennen eri kustantajien kirja-asiamiehenä Orivedellä ja hän perusti myös vuonna 1923 Maalaiskirjakauppiasyhdistyksen toimien sen puheenjohtajana. Paavola oli mukana perustamassa Oriveden Sanomat- ja Orivesi-lehtiä ja oli molempien lehtien päätoimittajana. Hän oli Oriveden musiikkiyhdistyksen kuoronjohtajana, hoiti Oriveden kirkossa urkurin tehtäviä ja toimi Oriveden yhteiskoulun laulunopettajana.  Paavola oli Orivedellä museoyhdistyksen, Oriveden yhteiskoulun ja kansanopiston johtokuntien jäsenenä ja kansanopiston johtokunnan puheenjohtajana. Hänellä oli myös luottamustehtäviä seurakunnan ja kunnan elimissä aina kunnanhallitusta myöten.
Julkaisuja

Koulujen laulukirja; tekijät Paavo Halme ja Väinö Paavola. WSOY 1927, 2. painos 1928 ja uud. painokset nimellä Kansakoulun laulukirja,  9. korjattu painos 1937, 14. painos 1948
Halme-Paavolan kansakoulun laulukirjan säestyksiä; tekijät Paavo Halme ja Väinö Paavola. WSOY 1930
Kansakoulun laulukirjan musiikkioppi ja laulujen lisäykset; tekijät Paavo Halme ja Väinö Paavola. WSOY 1931
Halme-Paavolan kansakoulun laulukirjan säestykset; tekijät Paavo Halme ja Väinö Paavola. WSOY 1933
Maalaiskirjakauppiasyhdistys 1923-1948. Maalaiskirjakauppiasyhdistys, Kangasala 1948
Xéra

Xéra (kreik. Ξέρα, ”Kari”) voi viitata seuraaviin saariin Kreikassa:
Xéra, kahden saaren ryhmä Dodekanesian saariryhmässä lähellä Chálkia
Xéra Asáni eli Notiodytikí Asáni, saari Länsi-Traakian rannikolla Évros-joen suistossa
Mikrós Ágios Minás eli Xéra Agíou Miná, saari Foúrnoin saarilla Pohjoisen Egean saarten saariryhmässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Xéra”, voi hakea sivunnimihaulla, laajalla sivunnimihaulla tai tekstihaulla.
Kari-Pekka Tiitinen

Kari-Pekka Tiitinen (28. joulukuuta 1944 Helsinki – 2. tammikuuta 2024 Järvenpää) oli suomalainen oikeustieteilijä, joka toimi Helsingin yliopiston työoikeuden professorina vuosina 1985–2010.
Ura

Tiitinen valmistui ylioppilaaksi Helsingin yhteislyseosta vuonna 1966. Hän valmistui Helsingin yliopistosta oikeustieteen kandidaatiksi vuonna 1970, oikeustieteen lisensiaatiksi vuonna 1973 ja oikeustieteen tohtoriksi vuonna 1979.
Tiitinen työskenteli Helsingin yliopistossa työoikeuden virkaa tekevänä apulaisprofessorina vuosina 1973–1982 sekä työoikeuden professorina ensin virkaa tekevänä vuosina 1983–1985 ja sitten vakinaisena vuosina 1985–2010. Hän toimi myös työtuomioistuimen varapuheenjohtajana vuosina 1981–2000, työneuvoston varapuheenjohtajana vuosina 1985–1991 ja puheenjohtajana vuosina 1991–2003 ja 2010–2012 sekä työehtosopimuksen yleissitovuuden vahvistamislautakunnan jäsenenä vuosina 2001–2010 ja puheenjohtajana vuosina 2010–2011. Hän oli Työoikeudellisen yhdistyksen puheenjohtaja vuosina 1984–2003.
Tiitinen oli aktiivinen myös urheilun alalla. Hän pelasi lentopalloa ja voitti Käpylän Lentopalloilijoiden joukkueessa Suomen mestaruuden vuonna 1965. Hän toimi Suomen Lentopalloliiton puheenjohtajana 1989–1996, SLU:n hallituksen jäsenenä 1993–1995, Suomen antidopingtoimikunnan puheenjohtajana 2008–2011, urheilun oikeusturvalautakunnan jäsenenä 1991–2008 ja urheiluoikeuden yhdistyksen varapuheenjohtajana 1994–2011. Hänelle myönnettiin Suomen liikuntakulttuurin ja urheilun kultainen ansioristi vuonna 1997 ja Lentopalloliiton kultainen kunniamerkki vuonna 1999.
Julkaisuja

Työ- ja virkaehtosopimusten neuvottelulausekkeista: Tutkimus työ- ja virkaehtosopimusten paikallistasolta alkavaa neuvottelumenettelyä tarkoittavista neuvottelulausekkeista ja niiden oikeusvaikutuksista.  (Väitöskirja)  Helsinki:  Suomalainen Lakimiesyhdistys, 1979.  ISBN 951-855-002-6
Virkaehtosopimusoikeus.  Helsinki:  Lainopillisen ylioppilastiedekunnan kustannustoimikunta, 1983.  ISBN 951-9027-54-8
Bruun, Niklas; Saloheimo, Jorma; Tiitinen, Kari-Pekka: Yritystoiminnan muutokset ja työsuhdeturva.  Helsinki:  Otava, 1986.  ISBN 951-1-10851-4
Kröger, Tarja; Lonka, Esa; Paanetoja, Jaana; Tiitinen, Kari-Pekka: Työaikalaki 1996.  Helsinki:  Lakimiesliiton kustannus, 1996.  ISBN 951-640-908-3
Työoikeuden pääasiat.  Helsinki:  Helsingin yliopiston oikeustieteellinen tiedekunta, 2005.  ISBN 952-10-0926-8
Kröger, Tarja; Tiitinen, Kari-Pekka: Työsopimusoikeus.  (6. uudistettu painos (1. painos 2002))  Helsinki:  Talentum, 2012.  ISBN 978-952-14-1676-7
Phyllis Haver

| Phyllis Haver |
| --- | --- |
 Phyllis Haver marraskuussa 1927.
Henkilötiedot
Koko nimi:  Phyllis O’Haver
Syntynyt: 6. tammikuuta 1899 Douglass, Kansas, Yhdysvallat
Kuollut: 19. marraskuuta 1960 (61 vuotta) Canaan, Connecticut, Yhdysvallat
Ammatti:  näyttelijä
Puoliso:  William Seeman (1929–1945)
Näyttelijä
Aktiivisena:  1915–1930
Aiheesta muualla
IMDb 
Elonet
AllMovie
Phyllis Haver, oikealta nimeltään Phyllis O’Haver, (6. tammikuuta 1899 Douglass, Kansas – 19. marraskuuta 1960 Canaan, Connecticut) oli yhdysvaltalainen näyttelijä.
Elämä ja ura > Varhaiset vuodet

Phyllis Haver syntyi Phyllis O’Haveriksi Douglassissa, Kansasissa James Hiram Haverin (1872–1936) ja tämän vaimon Rose Gunterin (1879–1920) lapseksi. Kun Phyllis oli nuori, hänen perheensä muutti silloiseen vähän yli puolen miljoonan asukkaan Los Angelesin kaupunkiin, Kaliforniaan. Haver kävi Los Angeles Polytechnic High Schoolia. Valmistuttuaan koulusta Haver säesti pianolla uusia mykkäelokuvia paikallisissa elokuvateattereissa.
Elämä ja ura > Ura

Haver koekuvattiin komediaelokuvaa varten tuottajan Mack Sennettin hetken mielijohteesta. Sennett palkkasi Haverin hänen alkuperäisiin Bathing Beautiesiin. Seuraavina vuosina hän näytteli naispääosia Sennett Studiosin mykkäelokuvissa. Hänestä oli tullut vuoteen 1917 mennessä johtavia komedienneja.
Sennett Studiosilla Haver näytteli ensimmäistä kertaa Roxie Hartin roolia Chicago-näytelmän elokuvaversiossa Intohimojen syleilyssä, joka ilmestyi vuonna 1927. Hänen vastanäyttelijänään oli unkarilainen elokuvanäyttelijä Victor Varconi. Yksi kriitikko kehui hänen näyttelysuoritustaan ”hämmästyttävän hienoksi” ja lisäsi vielä, että Haver ”tekee tästä tragedian ja komedian yhdistelmästä viihdyttävimmän teoksen”.
Haver esiintyi vuoden 1928 komediaelokuvassa Sukupuolten taistelu, jonka ohjasi D. W. Griffith. Seuraavana vuonna Haver näytteli Lon Chaneyn kanssa tämän viimeisessä mykkäelokuvassaan Chicagon pikajuna n:o 2329.
Haver vetäytyi varhaiseläkkeelle 31-vuotiaana elokuvateollisuudesta kahden äänielokuvan jälkeen vuonna 1930. Haverin viimeiseksi elokuvaksi jäi romanttinen draama She Couldn’t Say No. Haver esiintyi omana itsenään 24 vuotta myöhemmin uransa päätyttyä televisiossa, sarjassa This Is Your Life vuonna 1954.
Elämä ja ura > Yksityiselämä ja kuolema

Phyllis Haver meni vihille newyorkilaisen miljonääri William Seemanin kanssa vuonna 1929. Heidän häissään vieraili New Yorkin silloinen pormestari James J. Walker. He erosivat vuonna 1945 16 aviovuoden jälkeen. Heillä ei ollut lapsia.
Haver vietti loppuelämänsä eläkettään viettäen Sharonin kaupungissa, Connecticutissa. Hän kuoli 61-vuotiaana barbituraattimyrkytykseen eli unilääkkeiden yliannostukseen kotonaan Canaanin kaupungin Falls Villagessa, Connecticutissa 19. marraskuuta 1960. Viranomaisten mukaan hän oli tehnyt itsemurhan. Haver tuhkattiin ja tuhkat siroteltiin ympäri New Yorkin kaupunkia.
Filmografia > Televisio

| 0 | 1 | 2 | 3 | 4 |
| --- | --- | --- | --- | --- |
| Vuosi | Suomenkielinen nimi | Alkuperäinen nimi | Jakson nimi | Rooli |
| 1954 | This Is Your Life | This Is Your Life | ”Mack Sennett” | Omana itsenään |
Aiheesta muualla

Wikimedia Commonsissa on kuvia tai muita tiedostoja aiheesta .
Phyllis Haver Internet Movie Databasessa. (englanniksi)
Phyllis Haver Elonetissä.
Haverin hauta (englanniksi)
Phoebe Tonkin

| Phoebe Tonkin |
| --- | --- |
 Phoebe Tonkin vuonna 2023.
Henkilötiedot
Syntynyt: 12. heinäkuuta 1989 (ikä 35)  Sydney, Australia
Kansalaisuus:  australialainen
Näyttelijä
Aktiivisena:  2006–
Merkittävät roolit:  Cleo Sertori (H2O) Fiona Maxwell (Huomenna taistelun alettua) Faye Chamberlain (Noitapiiri) Hayley (Vampyyripäiväkirjat ja Vampyyrien sukua)
Aiheesta muualla
IMDb 
Elonet
Phoebe Jane Elizabeth Tonkin (s. 12. heinäkuuta 1989) on australialainen näyttelijä ja malli. Hän on tullut tunnetuksi televisiosarjoista H2O, Noitapiiri ja Vampyyrien sukua sekä elokuvasta Huomenna taistelun alettua.
Lapsuus ja opinnot

Tonkin kasvoi Mosmanin kaupunginosassa Sydneyssä. Äiti piti lelukauppaa ja isällä oli matkatoimisto.
Tonkin on harrastanut neljävuotiaasta asti tanssimista, muun muassa klassista balettia, steppiä, hip-hopia ja nykytanssia. 12-vuotiaana hän suoritti Australian Theatre for Young Peoplessa useita kursseja. Hän kävi Sydneyssä Queenwood School for Girls -koulua, joka tunnetaan hyvästä ilmaisutaidon opetuksestaan. Hän myös täydensi koulutustaan yksityisillä näyttelytunneilla. Tonkin osallistui joka vuosi koulun Shakespeare-festivaaliin. Hän otti myös osaa moniin koulun näytelmiin, kuten ”Antigone”, ”White Crane” ja ”Venetian Twins”.
Ura näyttelijänä

Tonkin aloitti uransa näyttelijänä vuonna 2006 sarjassa H2O, joka kesti vuoteen 2010. Vuonna 2008 hän myös vieraili australialaisessa sarjassa nimeltä Raftersien perheonnea. Tonkin muutti vuonna 2011 Yhdysvaltoihin kuvaamaan The CW:n uutta draamasarjaa Noitapiiri. Kun Noitapiirin tuotanto lopetettiin vuonna 2012, hän siirtyi CW:n Vampyyripäiväkirjat-menestyssarjaan, jossa hän teki useita esiintymisiä vierailevana tähtenä. Tonkinin rooli Vampyyripäiväkirjoissa johti vuonna 2013 alkaneeseen uuteen spin-off-sarjaan nimeltä Vampyyrien sukua.
Tonkinilla on pysyvä oleskelulupa Yhdysvaltoihin, mutta vielä vuoteen 2016 mennessä ei Yhdysvaltain kansalaisuutta.
Muita projekteja

Lokakuussa 2020 Tonkin pani pystyyn oman Lesjour! -vaatemerkkinsä, joka valmistaa oloasuja kestävästi 1970-luvun muodista mallia hakien. Hän on aikaisemmin toiminut Chanelin brändilähettiläänä, ja kertoi uuden aluevaltauksen johtuneen koronaviruspandemiasta.
Tonkinilla on ollut tapana ottaa kantaa myös ajankohtaisiin kysymyksiin. Vuonna 2017 Tonkin asettui julkisesti vastustamaan Yhdysvaltain presidentti Donald Trumpin asettamaa maahantulokieltoa, joka koski muslimienemmistöisiä maita. Samana vuonna tapahtuneen Las Vegasin ammuskelun jälkeen Tonkin vaati aselakien kiristämistä.